**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 406.telpa, plkst.15:00

Rīgā, 2018. gada 24.maijā Nr.7

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Baiba Fromane, Vija Gēme,** **Normunds Grinbergs, Leonīds Jākobsons, Ināra Laube,** **Gints Miķelsons, Normunds Tirāns, Gunārs Valinks, Roberts Vecums–Veco,** **Laura Vikšere.** Aizvieto: **Margarita Gorškova** (LPS), **Jānis Rozītis** (LĢS), **Olga Geitus - Eitvina** (EM)

Uzaicinātie:**Svetlana Mjakuškina** – Būvniecības valsts kontroles biroja direktore;

 **Uldis Jansons -** Būvniecības valsts kontroles biroja

**Renārs Špade** – Būvniecības valsts kontroles birojs;

 **Anna Upena** – Latvijas Būvuzņēmēju partnerība.

Sēdē nepiedalās: Andris Bērziņš, Kaspars Bondars, Vilnis Krēsliņš , Ilmārs Leikums, Uldis Papulis, Elīna Rožulapa, Jurijs Strods (LPS), Edmunds Valantis.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvniecības informācijas sistēmas attīstība un pilnveidošana ERAF projekta ietvaros - aktualitātes. (BVKB)
	1. par BIS obligātu izmantošanu būvniecības ierosināšanai un būvniecības administratīvā procesa nodrošināšanai. (EM)
2. Par atbalstu Būvniecības likuma grozījumiem, kas paredz bez termiņa atļaut turpināt patstāvīgo praksi fiziskām personām, kas ieguvušas patstāvīgās prakses tiesības būvniecības jomā un kurām nav profesionālā augstākā izglītība būvinženiera studiju programmā. (LBS)
3. Ekonomikas ministrijas informācija par normatīvā regulējuma izstrādi un virzību.
4. Citi jautājumi:
	1. Padomes balsojums par 2018.gada 22. janvārī parakstītās Davosas deklarācijas un augstas kvalitātes būvniecības būvkultūras (*Baukultur*) ieviešanu būvniecībā Latvijā.
	2. Padomes lēmuma pieņemšana par darbinieku kvalifikāciju apliecinošu dokumentu nepieciešamību būvniecībā strādājošo nereglamentēto profesiju strādniekiem.
	3. Informācija par Ģenerālvienošanās statusu un ēnu ekonomiku būvniecībā 2017.gadā.
	4. Informācija par Būvniecības nozares Latvijas 100gadei veltīto konkursu.
	5. Par Aizsargjoslu likuma projektu.
	6. Latvijas Būvniecības padomes nākamās sēdes Darba kārtība.

Sēdi sāk 15:05

**Protokolā lietotie saīsinājumi**

BIS – Būvniecības Informācijas sistēma

BVKB – Būvniecības valsts kontroles birojs

CFLA – Centrālā finanšu un līgumu aģentūra

EDLUS – elektroniskā darba laika uzskaites sistēma

EM – Ekonomikas ministrija

ERAF - Eiropas Reģionālā attīstības fonda

ES - Eiropas Savienība

FIDIC - Starptautiskās Inženierkonsultantu Federācija

LBP, Padome – Latvijas Būvniecības padome

LIKA – Latvijas Inženirkonsultantu asociācija

LAS – Latvijas Arhitektu savienība

LBN – Latvijas būvnormatīvs

LBS – Latvijas Būvinženieru savienība

LĢS – Latvijas Ģeotehniķu savienība

LPS – Latvijas pašvaldību savienība

LSGŪTIS – Latvijas siltuma, gāzes, ūdens tehnoloģijas inženieru savienība

MK – Ministru kabinets

VEDLUDB – Valsts elektroniskā darba laika uzskaites sistēmas datu bāze

VSS – Valsts sekretāru sanāksme

**1.§**

**Būvniecības informācijas sistēmas attīstība un pilnveidošana ERAF projekta ietvaros - aktualitātes.**

----------------------------------------------------------------------------------------------

**Ziņo:** U.Jansons, O.Geitus - Eitvina

* BIS izstrāde iet pēc grafika, 2.jūlijā plānots nodrošināt elektronisko saskaņošanas procesu līdz būvdarbu uzsākšanai. Paralēli tiek organizētas apmācības visām būvvaldēm, birojs ir gatavs organizēt apmācības arī Rīgas Būvvaldei 100 cilvēkiem par BIS lietošanu. Plānots apmācīt arī projektu iesniedzējus (projektētājus un pilnvarotas personas) un tehnisko noteikumu izdevējus. Ir nepieciešams noslēgt arī līgumus ar visiem tehnisko noteikumu izdevējiem.

Paralēli tiek uzsākts darbs pie projekta II kārtas – Būvdarbiem - līdz ēkas nodošanai ekspluatācijā.

Visi projekta izdevumi ir bijuši attiecināmi un saņemti pirmie maksājumi no CFLA.

* BIS regulējums strauji virzās uz priekšu. Likuma redakcija ir pamatā saskaņota izņemot jautājumu par BIS obligāto izmantošanu. Ir bažas, ka likumu nepaspēs izgrozīt līdz 1. jūlijam, tāpēc pamatlietas ir ietvertas vispārīgos un speciālajos būvnoteikumos. Visa pavadošo noteikumu projektu pakete ir izsūtīta Padomei un uzsaukta VSS. Šie noteikumu pakete ir attiecināma tikai uz BIS. Ja kādam ir kas piebilstam, tad var sniegt priekšlikumus oficiālās saskaņošanas ietvaros.
	1. **Par BIS obligātu izmantošanu būvniecības ierosināšanai un būvniecības administratīvā procesa nodrošināšanai.**

**Ziņo:** O.Geitus-Eitvina

BIS funkcionalitāte pilnam elektroniskajam procesam tiks pabeigta tuvākajā laikā. Normatīvajā regulējumā paredzēti 2 paralēlie procesi – elektroniskais un papīra, būvniecības ierosināšanai (ieceres iesniegšanai), tehnisko noteikumu pieprasīšanai un saņemšanai,  būvprojekta saskaņošanai un iesniegšanai akceptēšanai. Būvniecības ierosinātājam ir tiesības pašam izvēlēties, kuru procesu tas izvēlas, vienlaicīgi pāriet no papīra procesa un elektronisko varēs arī jebkurā brīdī. Savukārt būvatļaujas izdošana, atzīmju izdarīšana būvatļaujā būs tikai elektroniskajā veidā BIS sistēmā.

Virzot grozījumus normatīvajā regulējumā, esam saņēmuši iebildumus no Lielo pilsētu asociācijas, Latvijas pašvaldību savienības, Rīgas domes, Latvijas Būvuzņēmēju partnerības, ar lūgumu veicināt pilnu pāreju uz elektronisko procesu, nosakot īsu pārejas periodu paralēlai papīra un elektroniskai plūsmai un pēc pārejas perioda beigām pieļaut tikai elektronisko procesu. Vienlaicīgi iebildumu paudēji piedāvāja, ka papīra procesu varētu paredzēt privātpersonām.

Ekonomikas ministrijas piedāvāto 5 gadu pārejas periodu starpinstitūcijas sanāksmes dalībnieki uzskatīja par pārāk garu. Rīgas domes būvvalde piedāvā obligātu elektronisko procesu Rīgas administratīvajā teritorijā paredzēt jau ar 2019. gada 1.janvāri. Pārejā valstī pārejas periodu varētu noteikt līdz  2021. gada 1.janvārim.

Ekonomikas ministrija konceptuāli atbalsta un piekrīt pāreju uz obligātu elektronisko procesu, tomēr uzskata, ka būtu jāparedz pārejas periods, kas ir objektīvi nepieciešams, lai visi būvniecības procesa dalībnieki varētu to apgūt. Vislielākās bažas ir par komunikāciju turētājiem un būvspeciālistiem. Patreiz esam veltījuši lielākus resursus, lai sagatavotu pašvaldības darbam BIS. Mazāk esam koncentrējušies uz pārējiem būvniecības procesa dalībniekiem.

**Ekonomikas ministrija lūdz Padomes locekļu viedokli par pāreju uz elektronisko procesu un atteikšanos no papīra procesa būvniecībā: Rīgā ar 2019. gada 1.janvāri un pārējā Latvijā ar 2021.gada 1.janvāri. Vai nozare (komunikāciju turētāji, pašvaldības) tam ir gatava un vai saskatāt riskus pāriet uz elektronisko procesu.**

Padome vērš uzmanību uz BIS pieejamību un problēmām ar pieslēgšanos, lai strādātu BIS.

**Padome vēlas zināt, kāpēc ministrija vēlas noteikt 5 gadu pārejas periodu?**

Risks, ka saīsinot BIS elektroniskā procesa ieviešanas termiņu, pašvaldības nebūs gatavas, komunikāciju turētāji varētu kavēt un ieceres iesniedzēji nebūs gatavi, līdz ar to būvniecības procesa saskaņošanas termiņi varētu pieaugt. Ja Padome nesaskata šos riskus, tad ministrija var termiņus saīsināt, izņemot fiziskām personām, kur būvdarbiem nav nepieciešams būvspeciālists. Nedaudz būs jāpārplāno mācības, jāstiprina lietotāja atbalsts.

**Kāds būs laika ietaupījums pārejot uz elektronisko saskaņošanu?**

* Paralēlā saskaņošana ar visiem komunikāciju turētājiem ietaupīs vairākus mēnešus;
* Atkritīs projektu drukāšana;
* Samazināsies kļūdu risks, u.c.

**Kāda būs elektroniskā saskaņošana ar kaimiņiem, saskaņojumi par aizsargjoslām, tie saskaņojumi, kas ir vienreizēji atbilstoši konkrētai situācijai ?**

**U.Jansons** - Skaņošana notiks alternatīvā veidā, saskaņojums papīra formā (saskaņojums uz ģenplāna) tiks ieskenēta un ievadīts sistēmā, tad tas pārtaps par elektronisko dokumentu.

**I.Laube** – aicina uzrunāt inženierkomunikāciju turētājus atsevišķi un izrunāt par elektroniskās saskaņošanas procesu.

BVKB lūdzis Pašvaldības informēt par tehnisko noteikumu izdevējiem, kas darbojas to teritorijās, lai varētu organizēt apmācības.

**B.Fromane** – aicina ātrāk ieviests “klusēšanas piekrišanas principu” un iepazīties ar Lietuvas pieredzi.

**Elektroniski viedokļi:**

**E.Rožulapa** - tik daudz neuztrauktos par speciālistiem, bet gan par pasūtītājiem. Lai izteiktu adekvātu viedokli, būtu jāsaprot, cik daudz un kuros brīžos BISā ir jāiet pašam būvniecības ierosinātājam vai viņa pilnvarotajai personai, kurš nav būvspeciālists. Attiecībā uz speciālistiem - tas ir apmācības un pierašanas jautājums, savukārt būvniecības ierosinātājus nekad visus neapmācīs un nepiespiedīs.

**I.Leikums** - par BIS pārejas periodu atbalstu 2021.gadu!

**Nolemj**: 1. Konceptuāli atbalsta ātrāku termiņu pārejai uz elektronisko procesu un atteikšanos no papīra procesa būvniecībā: Rīgā ar 2019. gada 1.janvāri un pārējā Latvijā ar 2021.gada 1.janvāri, saglabājot 5 gadu pārejas periodu fiziskajām personām, bet turpinot diskusiju par elektroniskās saskaņošanas ieviešanu.

1. BVKB uzaicināt uz diskusiju Inženiertīklu turētājus, lai izrunātu problēmjautājumus.

**2.§**

**Par atbalstu Būvniecības likuma grozījumiem, kas paredz bez termiņa atļaut turpināt patstāvīgo praksi būvtehniķiem, kas ieguvušas patstāvīgās prakses tiesības būvniecības jomā un kurām nav profesionālā augstākā izglītība būvinženiera studiju programmā.**

----------------------------------------------------------------------------------------------

**Ziņo:** L.Jākobsons

Salīdzinot sertificēto būvspeciālistu datus par 2015. un 2017.gadiem redzam ka esam zaudējuši 1075 cilvēku, jeb aptuveni 18%.

**Ēkas**                           2015 2018             +/-                    %
Projektētāji                   432  352                - 80                  - 18.5
Būvdarbu  vadītāji      2349    2075  -274                 - 11.7
t.sk .  restaurācijas                     57   54                  - 3                    - 0.5
Būvuzraugi                             1357    1177              - 180                - 13.3
t.sk. restaurācijas                       45  38                  - 7                  - 15.6
**Ceļi**
Projektētāji                               223     184              - 39                  - 17.5
Būvdarbu  vadītāji                    651    550               -101                  - 15.5
Būvuzraugi                               513   307              - 206                - 40.2
**Tilti**
Projektētāji                                 41   38                  - 3                    - 0.7
Būvdarbu  vadītāji                    196     103              - 93                  - 47.4
Būvuzraugi                               174   92                - 92                  - 52.9
Ģeotehniskā   i. i.                       33   26                  - 7                   -21.2
                                 **6075 4996              1075                   -17,8**

Ja Saeima neatcels Būvniecības likuma Pārejas noteikumu 3.pantā noteiktos ierobežojumus pēc 2020.gada 31.decembra veikt patstāvīgu būvpraksi sertificētajiem būvtehniķiem, tad sertificēto speciālistu skaits būtiski samazināsies vēl par 1090 speciālistiem.

-        Ēku  būvdarbu     vadītāji  -              ~             450
-        „             būvuzraugi                         ~             310
-        Ceļu  būvdarbu   vadītāji                  ~             170
-        „             būvuzraugi                         ~              90
-        Tiltu  būvdarbu   vadītāji                   ~              40
-        „             būvuzraugi                         ~              30
                                                                               **1090**

Aicina Padomei atbalstīt priekšlikumu grozīt Būvniecības likumu, lai darbu pēc 2020.gada 31.decembra varētu savā profesijā turpināt būvtehniķi bez likumā noteiktās atbilstošas izglītības.

**O.Geitus-Eitvina** – no ministrijas puses iebildumu nav, netiek apšaubītas būvtehniķu tiesības strādāt un kompetence, jo to darbība tiek uzraudzīta caur sertifikātiem. Padomes lēmums ļoti palīdzētu, lai varētu virzīt uz Saeimu. Bet būtu nepieciešams arī nozares atbalsts likuma grozījumiem Saeimā.

**Balsojums:** priekšlikums atbalstīts vienbalsīgi

**Nolemj:** Atbalstīt priekšlikumu EM paātrināt grozījumu Būvniecības likumā izstrādi un virzību, kuros atceltu ierobežojumu būvtehniķiem pēc 2020.gada 31.decembra turpināt strādāt savā sertificētajā jomā.

**3.§**

**Ekonomikas ministrijas informācija par normatīvā regulējuma izstrādi**

 **un virzību**

----------------------------------------------------------------------------------------------

**Ziņo:** O.Geitus-Eitvina

Informē Par normatīvā regulējuma virzību:

* Uz VSS ir aizvirzīti noteikumu pakete, kas saistīta ar elektroniskās saskaņošanas procesa ieviešanu. Grozījumi VBN un 9 speciālajos normatīvos ir izstrādāti, lai nodrošinātu digitālo būvniecības dokumentu apriti, izveidotu elektronisko būvprojektu skaņošanas sistēma un nodrošinātu integrāciju ar citām valsts informācijas sistēmām ERAF fonda projekta ietvaros, kas jāuzsāk šā gada 1.jūlijā. Minētie grozījumi bija izsūtīti Padomei.
* Uz VSS ir aizvirzīti grozījumi MK 30.06.2015. noteikumos Nr.333 “Noteikumi par Latvijas būvnormatīvu LBN 201-15 “Būvju ugunsdrošība””. Ir saņemti priekšlikumi no LBS, kurus skatīs saskaņošanas procesā;
* Tiks izsludināts arī Latvijas būvnormatīvs LBN 202-18 "Būvniecības ieceres dokumentācijas noformēšana", kuros ejam projām no prasībām, kas ir birokrātiskas. Tika organizēta sanāksme, kurā piedalījās LAS, LSGŪTIS, Rīgas būvvaldes u.c. pārstāvji, kurā tika panākta vienošanās par būvnormatīva turpmāku nepieciešamību un nepieciešamajiem precizējumiem: piemērojamo standartu saraksts tiek publicēts [www.lvs.lv](http://www.lvs.lv), pamatdokumenti tiek augšupielādēti PDF formātā, skaidri tiek nodalītas atšķirīgās un kopējās prasības būvniecības ieceres dokumentācijai papīra veidā un elektroniski.
* Grozījumi Darba likumā - MK pieņemti, iesniegti Saeimā un tiek virzīti izskatīšanai steidzamības kārtā;

Tiklīdz tiks pieņemts normatīvais regulējums, kas saistīts ar elektronisko saskaņošanas procesu BIS, ministrija atgriezīsies pie Būvniecības likuma: atbildības būvniecībā un apdrošināšanas jautājuma, kā arī būvprojektēšanas stadijas tiks iestrādātas VBN.

**R. Vecums–Veco -** informē, ka Saeima pieņēma Grozījumus likumā “Par kultūras pieminekļu aizsardzību”, kur 3 panti attiecas arī uz būvniecību:

* pieminekļu atjaunošanas darbus veic atbilstošas kvalifikācijas speciālisti, restauratori un amatnieki (21.pants);
* atbildība par kultūrvēsturisko vērtību aizsardzību no darbu veicēja tiek nodota pasūtītājam, nosakot, ka kultūrvēsturisko vērtību aizsardzība tam jānodrošina par saviem līdzekļiem; (22.pants)
* katram kultūras piemineklim, kam nodarīts kaitējums var noteikt kultūrvēsturisko vērtību, līdz ar to arī finansiālo vērtību.

**B.Fromane** – vēlas zināt par FIDIC līgumu virzību, no 01.01.2018. publiskajos iepirkumos bija jāpiemēro tipveida līgumi.

**G.Valinks** – informē, ka FIDIC rekomendē izmantot iepriekšējo līgumu versiju, jo jaunā vēl tiek testēta. Līdz nākamajai sēdei atsūtīs būvinženiera definīciju. Būs arī saņemta atbilde no Šveices.

**O.Geitus-Eitvina** - lai varētu FIDIC ieviest Latvijā, jāmaina Būvniecības likumā deleģējums, kad būs aizvirzīta elektroniskā saskaņošana un saņemta visa informācija no FIDIC, šo normu iestrādās atsevišķos likuma grozījumos.

**Būvkomersantu nodeva**.

Ministrija uz nākamo gadu pārskatīs būvkomersanta nodevas aprēķināšanas principus, nodeva netiks pacelta.

**Nolemj:** 1. Pieņemt informāciju zināšanai.

2**.** EM uz nākamo sēdi sagatavot būvkomersantu nodevas iekasēšanas statistiku.

**4.§**

**Citi jautājumi**

----------------------------------------------------------------------------------------------

|  |
| --- |
| **Ziņo:** A.Dzirkalis4.1. Padomes balsojums par 2018.gada 22. janvārī parakstītās Davosas deklarācijas un augstas kvalitātes būvniecības būvkultūras (*Baukultur*) ieviešanu būvniecībā Latvijā.Balsojums par Padomes lēmuma pieņemšanu parDavosas deklarāciju un augstas kvalitātes būvniecības būvkultūras (*Baukultur*) ieviešanu būvniecībā Latvijā. (Lēmuma projekts pielikumā)Balsošanā piedalās 12 padomes locekļi, 1 pilnvarots pārstāvis:“Atbalstīt” – 12 balsis;“Atturas” – 1 balss (I.Leikums – elektroniski);“Neatbalstīt” - 0**Nolemj**: 1. Atbalstīt lēmumu parDavosas deklarāciju un augstas kvalitātes būvniecības būvkultūras (*Baukultur*) ieviešanu būvniecībā Latvijā.2. Precizēt lēmuma tekstu projektu un saskaņot terminus ar Valsts kultūras pieminekļu aizsardzības inspekciju.3. Latvijas Būvniecības padomei sadarbībā ar Ekonomikas ministriju un citām institūcijām izstrādāt Latvijai rīcības plānu deklarācijas ieviešanai būvniecībā Latvijā. |
|  |

* 1. **Padomes lēmuma pieņemšana par darbinieku kvalifikāciju apliecinošu dokumentu nepieciešamību būvniecībā strādājošo nereglamentēto profesiju strādniekiem.** (N.Grinbergs)

Daudzus gadus runāts par to, ka būvniecībā neprasa kvalifikācijas apliecinājumu.

Šobrīd ir ieviesta elektroniskā darba laika uzskaite un EM ir izstrādājusi noteikumu projektu par Datu bāzes turētāju. Datu bāzē tiks uzkrāta informācija par personu, bet ne personas kvalifikāciju. Vai nav iespējams pievienot datu lauku, kur var uzkrāt informāciju par darbinieku kvalifikāciju.

**O.Geitus – Eitvina** – Padomē konceptuāli vienojās par to, ka, lai mazinātu ēnu ekonomiku, tiek veidota tikai elektroniskā darba laika uzskaite, tas ir noteikts likumā, tāpēc papildus tam, kas ir likumā nevar pievienot papildus datu laukus.

**R.Vecum -Veco** – jāsaprot, ka šobrīd esošā elektroniskā darba laika uzskaite būvniecībā nav identifikācijas karte un ceļš uz identifikācijas karti ir jāturpina.

**G.Āboltiņš – Āboliņš** – ir izveidota dārga elektroniskā darba laika uzskaites sistēma, tāpēc jāatrod veids, kā kvalifikācijas identifikāciju var ietvert esošajā sistēmā.

**B.Fromane** – Caur Partnerības EDLUS tiks drukātas darbinieku apliecības ar kurām varēs identificēt. Daudziem uzņēmumiem šādas kartes jau ir

 **O.Geitus – Eitvina** - informācijas uzkrāšana VEDLUDB ir ieviests tikai par lielajiem uzņēmumiem, vai ir vēlme to uzlikt par pienākumu ieviest arī mazajos objektos. Dati VEDLUDB tiks nodota informācija no vairākiem EDLUS. Nav zināms, kas šos datus pārbaudīs.

**Nolemj**: 1. Jautājumu tiek atlikts, izsūtīt Padomei N.Grinberga prezentāciju.

1. Sasaukt Izglītības darba grupu, kur izrunāt šo jautājumu un vienoties par lēmuma projektu.
	1. **Informācija par ģenerālvienošanās statusu un ēnu ekonomiku būvniecībā 2017.gadā.** (B.Fromane)

Šobrīd Ģenerālvienošanos parakstījuši 149 uzņēmumi, kuru kopējais apgrozījums pašu spēkiem sastāda 554,8 milj.euro, kas veido aptuveni 78% no nepieciešamā apjoma, tas ir ~40% no visas nozares. Vēl nepieciešami 158 milj.euro.

Uzņēmumu skaits un to apgrozījums, kuri parakstījuši Ģenerālvienošanos

< 100 tūkst. euro - 19

100 tūkst. euro – 500 tūkst. euro - 33

500 tūkst. euro – 1 milj. euro - 18

1 milj. euro – 5 milj. euro - 49

5 milj. euro < - 30

Liela interese ir arī no vidējiem un maziem uzņēmumiem.

Šobrīd tiek risināts jautājums, kas notiek ar mikrouzņēmumiem: par nodokļu nomaksu, arī par mikrouzņēmuma nodokļa režīma saglabāšanu, šobrīd notiek pozīciju saskaņošana.

Pētījums Ēnu ekonomika Latvijas būvniecības nozarē 2015.- 2017. ir pieejams Partnerības mājas lapā.

Būvniecība ir vienīgā nozare, kur notiek ēnu ekonomikas līmeņa samazinājums. Pētījumā arī redzams, kā būvnieku vērtējums.

<http://www.latvijasbuvnieki.lv/research/petijums-enu-ekonomika-latvijas-buvniecibas-nozare-2015-2017/>

* 1. I**nformācija par Būvniecības nozares Latvijas 100gadei veltīto konkursu.** (B.Fromane)

100gades pasākums notiks, bet ne šogad. Pasākuma koncepts visiem patīk, bet šogad tas nav realizējams, jo visiem budžeti jau saplānoti.

100gade nebeidzas šogad to var turpināt arī nākamgad, uzņēmumi, Valsts Kultūrkapitāla fonds, EM un citi varētu ieplānot budžetu šim pasākumam nākamgad.

**Nolemj:** Pieņemt informāciju zināšanai.

* 1. **Par Aizsargjoslu likuma projektu.** (LHBA)

# [Latvijas hidromelioratīvo būvnieku asociācija](http://hidromelioracija.lv/) informē Padomi par problēmu, kas var rasties, ja **Aizsargjoslu likumā** tiks veiktas izmaiņas attiecībā uz meliorācijas sistēmu uzturēšanas ierobežojumiem, kas saistīti ar naftas produktu cauruļvadu aizsargjoslām. (*Likumprojektu MK 10.05.2018. iesniedzis SAEIMĀ , Nr.1249/Lp12*).

Ja apstiprinās 57. panta pirmās daļas 7. punkta f un h apakšpunktos ietvertos grozījumus, var rasties problēmas ar meliorācijas sistēmas labošanu vai grāvja piesērējuma tīrīšanu.

**Nolemj:** Pieņemt informāciju zināšanai.

* 1. **Latvijas Būvniecības padomes nākamās sēdes Darba kārtība**

**Nolemj: 1.** Nākamo Latvijas būvniecības padomes sēdi sasaukt **2018.gada 21. jūnijā, plkst.15:00.**

 2. Jūlijā Padomes sēdi plānot: 26. jūlijā uz kuru uzaicināt arī ekonomikas ministru.

Sēdi slēdz 17:10

Padomes priekšsēdētājs A.Dzirkalis

Protokolēja I.Rostoka